Balooga 18 | Hibiscus Coast | Gumtree Classifieds South Africa | 485708505
Back to search ( KwaZulu-Natal > South Coast (Ugu) > Property for Sale & Rent > Find Holiday Homes for Sale & Rent > ad 485708505 )
Balooga 18 is 'n elegante en stylvolle drieslaapkamerwoonstel wat in die fantastiese vakansie-bestemming Margate geleë is. Dit is ideaal vir 2 klein gesinne met 1 kind elk wat die sonnige Suidkus van KwaZulu-natal kom besoek.
Die hoofslaapkamer is ingerig met 'n dubbelbed, 'n en suite-badkamer en dit lei na die balkon vanwaar pragtige see-uitsigte geniet kan word. Die tweede en derde slaapkamers het elkeen 2 enkelbeddens en deel 'n volledige badkamer. Die oopplan-leefarea beskik oor 'n sitkamer met 'n platskerm-TV, 'n eetarea en 'n kombuis wat ten volle toegerus is vir 'n selfsorg-wegbreek.
Buite is daar 'n draagbare gasbraai. Gaste het ook toegang tot 'n toesluitmotorhuis en 'n ekstra parkeerplek. Let asb. daarop dat dié woonstel nie deur studente, spanbou-groepe of vir partytjies gehuur kan word nie.
Balooga is die ideale gesinsoord. Daar is hoë mure met elektriese heinings en afstandbeheerde toegang. Daar is 'n swembad in die kompleks en groot tuine waar die kleingoed kan baljaar saam met nuwe vriende.